Държавен вестник, бр. 92, 2011 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  92
ПОСТАНОВЛЕНИЕ № 305 
ОТ 11 НОЕМВРИ 2011 Г.
за изменение и допълнение на Постановление 
№ 36 на Министерския съвет от 2001 г. за 
изграждане на Комплексна автоматизирана 
система за управление при извънредно, военно 
положение и/или положение на война (КАС) 
(обн., ДВ, бр. 17 от 2001 г.; изм. и доп., бр. 107 
от 2002 г., бр. 47 от 2004 г., бр. 103 от 2008 г. 
и бр. 1 от 2011 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 5, ал. 1 думата „държавния“ се 
заменя с „централния“. 
§ 2. Създава се нов чл. 6:
„Чл. 6. Комплексната автоматизирана сис­
тема се проектира, изгражда и въвежда в екс­
плоатация в съответствие с военните стандарти 
ВС 40095, ВС 40094 и ВС 40069, стандартите и 
препоръките на Международната организация 
по стандартизация (ISO), Международната елек­
тротехническа комисия (IEC), Международния 
съюз по далекосъобщения (ITU) и съответ­
ните приети стандарти и стандартизационни 
споразумения в НАТО и Европейския съюз.“
§ 3. Навсякъде в постановлението думите 
„извънредно, военно положение и/или“ се 
заменят с „извънредно положение, военно 
положение или“.
§ 4. Навсякъде в постановлението думите 
„министерствата“, „ведомствата“ и „минис­
терствата и ведомствата“ се заменят с „дър­
жавните органи и институции“.
§ 5. Приложение № 1 (секретно) към чл. 2 
и приложение № 2 (секретно) към чл. 4 се 
заменят съответно с приложениe № 1 (се­
кретно) към чл. 2 „Правилник за изграждане, 
поддържане и управление на Комплексната 
автоматизирана система за управление на 
страната при извънредно положение, военно 
положение или положение на война“ и при­
ложение № 2 (секретно) към чл. 4 „Състав на 
специализираните звена по КАС за изграждане 
на подсистемите“.
Заключителни разпоредби 
§ 6. В срок три месеца от влизането в сила 
на постановлението министрите и ръководи­
телите на държавните органи и институции по 
приложение № 2 (секретно) привеждат статута 
и състава на звената по КАС в ръководените 
от тях администрации в съответствие с раз­
поредбите на чл. 4.
§ 7. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Росен Желязков
12348
РЕШЕНИЕ № 818
ОТ 11 НОЕМВРИ 2011 Г.
за отчуждаване на части от имоти – частна 
собственост, за държавна нужда за изграждане 
на обект „Реконструкция и електрификация 
на жп линията Пловдив – Свиленград и оп­
тимизиране на трасето за скорост 160 км/ч“, 
Фаза 1: Крумово – Първомай – реконструк­
ция на съществуващи въздушни линии (ВЛ) 
20 kV и ВЛ 200 kV
На основание чл. 34а, ал. 1 във връзка с 
чл. 34б и § 1 от допълнителните разпоредби 
на Закона за държавната собственост, чл. 60, 
ал. 1 от Административнопроцесуалния ко­
декс и предвид необходимостта от осигуря­
ване защита на особено важни държавни и 
значими обществени интереси, своевременно 
приключване на отчуждителните процедури 
и осъществяване на строителните дейности 
в определените срокове, усвояване на пла­
нираните средства от финансовата рамка на 
проекта и запазване осигуреното финансиране 
на строителството на обекта
МИНИСТЕРСКИЯТ СЪВЕТ
Р Е Ш И :
1. Отчуждава за държавна нужда за изграж­
дане на обект „Реконструкция и електрифи­
кация на жп линията Пловдив – Свиленград 
и оптимизиране на трасето за скорост 160 
км/ч“, Фаза 1: Крумово – Първомай – рекон­
струкция на съществуващи въздушни линии 
(ВЛ) 20 kV и ВЛ 200 kV, съгласно Решение 
№ 611 на Общинския съвет на Община Садово 
от 25 ноември 2010 г. за одобряване на пар­
целарни планове за реконструкция на части 
от имоти – частна собственост, намиращи 
се на територията на община Садово, област 
Пловдив, подробно описани в приложението 
по вид, размер, местонахождение, размер на 
паричното обезщетение и собственици.
2. Средствата, необходими за финансиране 
на процедурата по отчуждаване на имотите 
по т. 1, са за сметка на Министерството на 
транспорта, информационните технологии и 
съобщенията.
3. Допуска предварително изпълнение на 
т. 1.
4. Решението може да се обжалва пред Вър­
ховния административен съд в 14-дневен срок 
от обнародването му в „Държавен вестник“.
Министър-председател:
 Бойко Борисов
Главен секретар на Министерския съвет: 
Росен Желязков
12349